1. ปัจจัยความเสี่ยง

เนื่องจากโครงสร้างรายได้ของบริษัทจะประกอบด้วยรายได้หลัก 2 ประเภท คือ

  - ธุรกิจพัฒนาอสังหาริมทรัพย์ ดำเนินการโดย บริษัท เอเชี่ยน พร็อพเพอร์ตี้ ดีเวลลอปเม้นท์
  จำกัด (มหาชน) (“บริษัท”)

  - ธุรกิจรับเหมาก่อสร้าง และธุรกิจผลิตและจำหน่ายแผ่นพื้นสำเร็จรูป
  ดำเนินการโดยบริษัทย่อยคือ บริษัท พรีบิลท์ จำกัด (มหาชน) (“พรีบิลท์”) และบริษัท พีซีเอ็ม
  คอนสตรัคชั่น แมททีเรียล จำกัด (“พีซีเอ็มซี”) ตามลำดับ

  ดังนั้นปัจจัยความเสี่ยงของธุรกิจจะแบ่งวิเคราะห์ตามประเภทธุรกิจ ดังต่อไปนี้

1.  ธุรกิจพัฒนาอสังหาริทรัพย์

    1.  ความเสี่ยงจากการประกอบธุรกิจ

  ความเสี่ยงจากความผันผวนทางเศรษฐกิจ

  จากการที่บริษัทอยู่ในกลุ่มธุรกิจพัฒนาอสังหาริมทรัพย์
  จึงได้รับผลกระทบจากการตกต่ำของภาวะเศรษฐกิจโดยตรง
  เมื่อเศรษฐกิจฟื้นตัวขึ้นบริษัทได้ปรับตัวโดยการผลิตสินค้าให้มีคุณภาพที่ดีและมีความเชื่อถือในตราสินค้า
  ตรงกับความต้องการของลูกค้าเพื่อให้สามารถรักษาส่วนแบ่งตลาดของบริษัทไว้ได้
  รวมทั้งสามารถขยายฐานลูกค้าจากที่มีอยู่

1.1.2 ความเสี่ยงในการผลิต/บริการ

  ความเสี่ยงเรื่องราคาต้นทุนวัสดุก่อสร้าง

  เมื่อเริ่มการก่อสร้างโครงการของบริษัท ราคาวัสดุก่อสร้างอาจมีการปรับตัวสูงขึ้น
  ซึ่งจะเป็นการเพิ่มต้นทุนและทำให้บริษัทมีกำไรลดลง
  เนื่องจากบริษัทได้มีการกำหนดราคาขายของโครงการต่างๆไว้เป็นการล่วงหน้าเพื่อให้ลูกค้าได้จองซื้อและเริ่มทำการก่อสร้างต่อในส่วนที่เหลือจนแล้วเสร็จ
  จึงจะทำ

  การส่งมอบ อย่างไรก็ตามบริษัทได้พยายามลดความเสี่ยงทางด้านราคาวัสดุก่อสร้าง
  โดยจะพัฒนาและ

  ขายโครงการแต่ละโครงการให้แล้วเสร็จในช่วงระยะเวลา 1 ปีครึ่งถึง 2 ปี
  ตั้งแต่เริ่มต้นซื้อที่ดินจนกระทั่งโอนขายบ้านหลังสุดท้าย
  ทั้งนี้เพื่อลดระยะเวลาการก่อสร้างในแต่ละโครงการลง
  จึงทำให้บริษัทประเมินราคาต้นทุนวัสดุก่อสร้างได้ถูกต้องแม่นยำมากขึ้น
  ซึ่งจะช่วยลดความผันผวนของราคาวัสดุก่อสร้างในโครงการของบริษัท
  ในขณะเดียวกันบริษัทพยายามที่จะตกลงราคาและปริมาณวัสดุก่อสร้างรวมถึงสุขภัณฑ์กับผู้ผลิต /
  ผู้ขายให้ได้มากที่สุด ก่อนที่จะตั้งราคาเพื่อเปิดขายในแต่ละโครงการ
  นอกจากนี้การที่บริษัทมีโครงการที่มีมูลค่าสูง โดยมีมูลค่าระหว่าง 500 ล้านบาท ถึง 2,500
  ล้านบาท ต่อโครงการ ทำให้บริษัทมีอำนาจต่อรองกับผู้รับเหมาและผู้ค้าวัสดุก่อสร้างค่อนข้างสูง
  จึงทำให้บริษัทมีความเสี่ยงทางด้านนี้น้อยลง

  1.1.3 ความเสี่ยงด้านการเงิน

  ความเสี่ยงเรื่องการค้างรับชำระเงินจากลูกค้า

บริษัทและบริษัทย่อยมีลูกหนี้การค้าและตั๋วเงินรับการค้าสิ้นสุด ณ วันที่ 31 ธันวาคม 2547
ทั้งสิ้นจำนวน 189.30 ล้านบาท
โดยแบ่งเป็นลูกหนี้การค้าที่มีปัญหาในการชำระหนี้แยกตามอายุหนี้ที่ค้างชำระได้ดังนี้

  31 ธันวาคม 2547

  (ล้านบาท)

  มากกว่า 3 เดือน ถึง 6 เดือน 0.86

  มากกว่า 6 เดือน ถึง 12 เดือน 1.13

  มากกว่า 12 เดือนขึ้นไป 42.49

รวม 44.48

  การค้างชำระของลูกหนี้การค้าส่วนที่เกินกว่า 12 เดือน จำนวน 42.49 ล้านบาท
  เป็นลูกหนี้ที่เกิดขึ้นจากธุรกิจผลิตและจำหน่ายวัสดุก่อสร้าง ก่อนการรวมกิจการกับ บจ. เอเชี่ยน
  พร็อพเพอร์ตี้ ในปี 2543เนื่องจากสภาวะเศรษฐกิจถดถอยจากการประกาศลดค่าเงินบาทในปี
  2540 ได้ส่งผลกระทบต่อฐานะการเงินและความสามารถในการชำระหนี้ของลูกหนี้ดังกล่าว
  คิดเป็นอัตราร้อยละ 17.93 ของลูกหนี้และตั๋วเงินรับการค้าทั้งหมด
  ซึ่งบริษัทมีความเสี่ยงที่จะไม่ได้รับชำระหนี้ตามจำนวนดังกล่าว
  แต่อย่างไรก็ตามบริษัทและบริษัทย่อยได้มีการตั้งค่าเผื่อหนี้สงสัยจะสูญของลูกหนี้ไว้แล้วเป็นจำนวน
  43.21 ล้านบาท

ความเสี่ยงจากการค้ำประกันหนี้สินแก่บริษัทย่อยและบริษัทร่วมและบริษัทที่เกี่ยวข้องกัน

บริษัทและบริษัทย่อยได้มีการค้ำประกันวงเงินกู้ยืมแก่บริษัทย่อยและบริษัทที่เกี่ยวข้องกัน
ดังตารางสรุปการค้ำประกันต่อไปนี้
จากผลดังกล่าวบริษัทและบริษัทย่อยอาจมีความเสี่ยงจากการค้ำประกันการชำระหนี้คืนให้กับเจ้าหนี้
หากผู้ถูกค้ำประกันไม่สามารถชำระหนี้คืนให้กับเจ้าหนี้ได้ตามกำหนด
อันจะส่งผลกระทบต่อผลการดำเนินงานและฐานะการเงินของบริษัทและบริษัทย่อยที่เป็นผู้ค้ำประกันได้
อย่างไรก็ตามจากผลการดำเนินงานที่ดีขึ้น
ทำให้บริษัทเชื่อว่าผู้ถูกค้ำประกันจะสามารถผ่อนชำระคืนหนี้สินได้

  ตารางสรุปการค้ำประกันหนี้สินของบริษัทต่อบริษัทย่อย บริษัทร่วม และบริษัทที่เกี่ยวข้องกัน

+--------+-----+---------+--------------+-----------------------------+
| ผู้ค     | ผ   |         | วงเงินค้ำประกัน | ความคืบหน้า                   |
| ้ำประกัน | ู้ถูกค |         |              |                             |
|        | ้ำปร |         | ณ 31 ธันวาคม  |                             |
|        | ะกัน |         | 2547         |                             |
|        |     |         |              |                             |
|        |     |         | (ล้านบาท)     |                             |
+========+=====+=========+==============+=============================+
| บริษัท   | บ   | ส       |              |                             |
|        | ริษัท | ัดส่วนการ |              |                             |
|        |     | ค้ำประกัน |              |                             |
+--------+-----+---------+--------------+-----------------------------+
| APD    | APL | 100.00  | 335.64       | ค้ำประกันวงเงินเบิกเกินบัญชีบางส่วน |
|        |     |         |              | และวงเงินกู้อื่นๆ                |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| APD    | APK | 100.00  | 1,215.48     | ค้ำประกันวงเงินเบิกเกินบัญชีบางส่วน |
|        |     |         |              | และวงเงินกู้อื่นๆ                |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| APD    | APV | 93.97   | 1,153.16     | ค้ำประกันวงเงินเบิกเกินบัญชีบางส่วน |
|        |     |         |              | และวงเงินกู้อื่นๆ                |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| APD    | Tr  | 39.99   | 271.60       | วงเงินกู้อื่นๆ                   |
|        | ill |         |              | อยู่ระหว่าง                    |
|        | ion |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| APD    | PB  | 64.08   | 102.64       | วงเงินกู้อื่นๆ                   |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| APD    | P   | 100.00  | 143.15       | วงเงินกู้อื่นๆ                   |
|        | CMC |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| AP     | APD | 100.00  | 254.00       | ค้ำประกันวงเงินเบิกเกินบัญชีบางส่วน |
|        |     |         |              | และวงเงินกู้อื่นๆ                |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+
| AP     | APR | 100.00  | 5.00         | ค้ำประกันวงเงินเบิกเกินบัญชี       |
+--------+-----+---------+--------------+-----------------------------+
| AP     | APL | 100.00  | 15.00        | ค้ำประกันวงเงินเบิกเกินบัญชี       |
+--------+-----+---------+--------------+-----------------------------+
| AP     | PB  | 0.65    | 0.52         | วงเงินกู้อื่นๆ                   |
|        |     |         |              | อยู่ระหว่าง                    |
|        |     |         |              | การผ่อนชำระคืนกับเจ้าหนี้ตามกำหนด |
+--------+-----+---------+--------------+-----------------------------+

APD = บมจ. เอเชี่ยน พร็อพเพอร์ตี้ ดีเวลลอปเม้นท์ AP = บจ. เอเชี่ยน พร็อพเพอร์ตี้

APL = บจ. เอเชี่ยน พร็อพเพอร์ตี้ (ลาดพร้าว) APV = บจ. เอเชี่ยน พร็อพเพอร์ตี้ (รัชวิภา)

APR = บจ. เอเชี่ยน พร็อพเพอร์ตี้ เรสซิเดนท์ APK = บจ. เอเชี่ยน พร็อพเพอร์ตี้ (กรุงเทพ)

PB = บมจ. พรีบิลท์ PCMC = บจ. พีซีเอ็ม คอนสตรัคชั่น แมททีเรียล

Trillion = บจ. ทริลเลี่ยน ดีเวลลอปเม้นท์

การค้ำประกันของบริษัทฯและบริษัทย่อย ที่มีต่อ บมจ. พรีบิลท์ และ บจ. พีซีเอ็ม คอนสตรัคชั่น
แมททีเรียล จะสิ้นสุดและสามารถยกเลิกการค้ำประกันเมื่อ บมจ. พรีบิลท์
เข้าจดทะเบียนในตลาดหลักทรัพย์

 ความเสี่ยงในการลงทุนในใบสำคัญแสดงสิทธิ

  (ก) ความเสี่ยงเรื่องมูลค่าตามเวลา (Time Value) ของใบสำคัญแสดงสิทธิ

  บริษัทจะทำการปรับราคาการใช้สิทธิและอัตราการใช้สิทธิตลอดอายุของใบสำคัญแสดง สิทธิ
  ตามที่ระบุไว้ในเงื่อนไขการปรับสิทธิตามหนังสือชี้ชวนการเสนอขายใบสำคัญแสดงสิทธิให้แก่ผู้ถือหุ้นเดิม
  แต่เนื่องจากวิธีการปรับสิทธิดังกล่าว คำนึงถึงราคาการใช้สิทธิ และอัตราการใช้สิทธิ ณ
  วันปรับสิทธิเท่านั้น โดยมิได้คำนึงถึงมูลค่าตามเวลา (Time Value)
  ของใบสำคัญแสดงสิทธิแต่อย่างใด
  ซึ่งมูลค่าตามเวลาของใบสำคัญแสดงสิทธิจะลดลงเมื่อเวลาการใช้สิทธิของใบสำคัญแสดงสิทธิเหลือน้อยลง
  และหากบริษัทมีการเสนอขายใบสำคัญแสดงสิทธิหรือหลักทรัพย์แปลงสภาพที่ออกใหม่ในอนาคต
  อาจทำให้ผู้ถือใบสำคัญแสดงสิทธิที่จะเสนอขายในครั้งนี้ภายหลังการปรับสิทธิแล้วมีสิทธิและผลประโยชน์ด้อยไปกว่าเดิม

 (ข) ความเสี่ยงเรื่องการปรับราคาการใช้สิทธิใหม่ทำให้มีมูลค่าต่ำกว่ามูลค่าที่ตราไว้ของหุ้นสามัญของบริษัท

  ในกรณีที่มีการปรับราคาการใช้สิทธิและอัตราการใช้สิทธิใหม่ตามที่ระบุไว้ในเงื่อนไขการปรับสิทธิ
  ตามหนังสือชี้ชวนการเสนอขายใบสำคัญแสดงสิทธิให้แก่ผู้ถือหุ้นเดิม
  โดยทำให้มีการเปลี่ยนแปลงราคาการใช้สิทธิ
  จนเป็นผลทำให้ราคาการใช้สิทธิใหม่มีราคาต่ำกว่ามูลค่าที่ตราไว้ของหุ้นสามัญของบริษัท
  ก็ให้ใช้ราคาการใช้สิทธิใหม่ดังกล่าวเว้นแต่จะเป็นกรณีที่กฎหมายห้ามมิให้บริษัทออกหุ้นต่ำกว่ามูลค่าที่ตราไว้ให้ถือเอามูลค่าที่ตราไว้ของหุ้นสามัญของบริษัทเป็นราคาการใช้สิทธิใหม่
  ซึ่งจะทำให้ผู้ถือใบสำคัญแสดงสิทธิมีสิทธิและผลประโยชน์ด้อยลงกว่าเดิม

  ความเสี่ยงเรื่องผลกระทบต่อสัดส่วนการถือหุ้นของผู้ถือหุ้น (Dilution Effect)

  บริษัทได้มีการจัดสรรหุ้นสามัญไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท
  (AP-W1) จำนวน 350,000,000 หุ้น ^(*) ดังนั้นในอนาคตหากมีผู้ใช้สิทธิใบสำคัญแสดงสิทธินี้
  จะมีผลกระทบทางด้านสัดส่วนการถือหุ้นของผู้ถือหุ้นลดลง (Dilution Effect)
  ซึ่งอัตราส่วนการลดลงของการถือหุ้นของผู้ถือหุ้นจะขึ้นอยู่กับการใช้สิทธิในใบสำคัญแสดงสิทธิของผู้ถือใบสำคัญแสดงสิทธิ
  ดังนั้นผู้ถือหุ้นและผู้ถือใบสำคัญแสดงสิทธิควรพิจารณาในผลกระทบดังกล่าวนี้ด้วย ณ วันที่ 31
  ธันวาคม 2547 คงเหลือใบสำคัญแสดงสิทธิที่ยังไม่มีผู้มาใช้สิทธิจำนวน 9,885,880 หน่วย
  และใบสำคัญแสดงสิทธินี้จะสิ้นสุดอายุการใช้สิทธิในวันที่ 12 มีนาคม 2550

^(*) ราคา PAR 1 บาท

1.2 ธุรกิจรับเหมาก่อสร้าง และธุรกิจผลิตและจำหน่ายแผ่นพื้นสำเร็จรูป

1.2.1 พรีบิลท์ - ความเสี่ยงในการประกอบธุรกิจ

  (ก) ความเสี่ยงจากการรับเหมาที่อิงกับธุรกิจบ้านจัดสรร

  จากภาวะเศรษฐกิจฟื้นตัวตั้งแต่ปี 2545 ทำให้มีจำนวนผู้ประกอบธุรกิจบ้านจัดสรรเพิ่มมากขึ้น
  โดยส่วนใหญ่จะว่าจ้างผู้รับเหมาก่อสร้างขนาดกลางและขนาดเล็ก
  และพรีบิลท์ก็เป็นหนึ่งในบริษัทขนาดกลางที่ได้รับงานก่อสร้างบ้านจัดสรรเป็นจำนวนมาก
  ดังนั้นจึงอาจมีความเสี่ยงจากการที่รายได้ส่วนใหญ่มาจากธุรกิจบ้านจัดสรร อย่างไรก็ตาม
  พรีบิลท์มีนโยบายลดความเสี่ยงโดยการพยายามกระจายการรับเหมางานก่อสร้างไปยังธุรกิจอื่น
  ได้แก่ บ้านพักอาศัย โรงงาน ระบบสาธารณูปโภค อาคารพักอาศัยและสำนักงาน ศูนย์การค้า
  และงานราชการ ซึ่งจะช่วยกระจายความเสี่ยงให้กับพรีบิลท์ได้

(ข) ความเสี่ยงจากการพึ่งพิงลูกค้ารายใหญ่

  พรีบิลท์ได้ดำเนินธุรกิจรับเหมาก่อสร้างมาประมาณ 10 ปี ด้วยคุณภาพและความซื่อตรงต่อลูกค้า
  จึงได้รับความไว้วางใจให้รับงานก่อสร้างในโครงการต่างๆ
  อย่างไรก็ตามในช่วงวิกฤตเศรษฐกิจนั้น ธุรกิจอสังหาริมทรัพย์ได้รับผลกระทบอย่างรุนแรง
  จึงทำให้ผู้ประกอบการโครงการบ้านจัดสรรสร้างบ้านน้อยลง
  อันเนื่องมากจากภาวะอุปทานส่วนเกิน
  ดังนั้นพรีบิลท์จึงได้ลดกำลังการผลิตลงเพื่อให้เหมาะสมกับงานก่อสร้างที่มีอยู่
  ทั้งนี้การรับงานส่วนใหญ่ของพรีบิลท์มาจากบริษัทฯและบริษัทที่เกี่ยงข้องกันในธุริจอสังหาริมทรัพย์
  โดยในช่วงระหว่างปี 2544 – 2547 พรีบิลท์มีรายได้จากกลุ่มบริษัทเอเชี่ยน พร็อพเพอร์ตี้
  ดีเวลลอปเม้นท์ คิดเป็นร้อยละ 65, 75, 76 และ 48 ของรายได้รวมของพรีบิลท์ตามลำดับ
  โดยเงื่อนไขและราคาค่าก่อสร้างที่พรีบิลท์ได้รับ เป็นไปตามปกติการค้าโดยทั่วไป
  อย่างไรก็ตามบริษัทได้เริ่มมีการขยายงานไปในส่วนภาครัฐ
  โดยการเข้าไปเป็นผู้รับเหมาจดทะเบียนของงานก่อสร้างกรมชลประทาน
  ผู้รับเหมางานก่อสร้างกรุงเทพมหานคร
  อย่างไรก็ตามบางหน่วยงานของรัฐต้องการคุณสมบัติในด้านผลงานก่อสร้างงานรัฐในอดีต
  ซึ่งพรีบิลท์ต้องใช้ระยะเวลาในการรับงานก่อสร้างจากภาครัฐ และธุรกิจบ้านจัดสรรรายอื่น
  ซึ่งจะทำให้สัดส่วนรายได้ที่ได้รับจากกลุ่มบริษัท เอเชี่ยน พร็อพเพอร์ตี้ ดีเวลลอปเม้นท์
  มีแนวโน้มลดลง

1.2.2 พรีบิลท์ - ความเสี่ยงในการผลิต/บริการ

  (ก) ความเสี่ยงจากความผันผวนของราคาวัตถุดิบ

  วัตถุดิบที่เป็นต้นทุนหลักในการก่อสร้าง ได้แก่ ปูนซีเมนต์ และเหล็ก ซึ่งในบางโครงการ
  พรีบิลท์จะจัดซื้อเองโดยรวมอยู่ในค่ารับเหมาก่อสร้าง
  ดังนั้นเมื่อมีการปรับราคาของสินค้าดังกล่าวจะมีผลกระทบโดยตรงต่อกำไรของบริษัท
  อย่างไรก็ตามพรีบิลท์ได้พยายามลดความเสี่ยง โดยการเซ็นสัญญาก่อสร้างเป็นเฟส
  เพื่อให้สามารถปิดโครงการให้เร็ว ทำให้ทราบราคาวัสดุได้ล่วงหน้า
  และสามารถสั่งสต๊อคสินค้าล่วงหน้าได้ถ้าจำเป็น
  นอกจากนี้พรีบิลท์อาจกำหนดให้ลูกค้าเป็นผู้จัดหาวัสดุที่มีแนวโน้มราคาไม่แน่นอนบางรายการ
  ซึ่งในบางโครงการ ลูกค้าของพรีบิลท์จะเป็นผู้จัดซื้อวัตถุดิบหลักเองอยู่แล้ว
  เนื่องจากได้รับส่วนลดจากการสั่งซื้อในปริมาณมาก
  จึงเป็นผลให้พรีบิลท์สามารถลดผลกระทบจากความผันผวนของราคาวัตถุดิบลง

  (ข) ความเสี่ยงจากการขาดแคลนแรงงานและบุคลากร

  แรงงานเป็นปัจจัยที่มีผลต่อระยะเวลาการก่อสร้างและการส่งมอบให้ตรงตามสัญญา
  ซึ่งบางครั้งอาจประสบปัญหาการขาดแคลนแรงงานในช่วงเทศกาล
  เนื่องจากการเดินทางกลับภูมิลำเนาของแรงงาน นอกจากนี้ยังเกิดจากการเปลี่ยนที่ทำงาน
  อันเนื่องมาจากค่าแรงที่ดีกว่า
  ดังนั้นพรีบิลท์จึงได้กำหนดวิธีการบริหารงานโดยวางแผนให้สอดคล้องกับช่วงวันหยุดเทศกาล
  การจ่ายค่าจ้างตรงตามเวลา
  จัดระเบียบและสวัสดิการที่เหมาะสมให้แรงงานตามอายุงานที่ทำงานต่อเนื่องให้บริษัท
  เพื่อให้แรงงานมีความผูกพันและรู้สึกมั่นคงกับงานที่ทำ ในอดีตที่ผ่านมา
  พรีบิลท์ไม่เคยประสบกับภาวะขาดแคลนแรงงานอย่างรุนแรง

  1.2.3 พรีบิลท์ - ความเสี่ยงด้านการเงิน

ความเสี่ยงด้านเงินทุนหมุนเวียน

  ในธุรกิจรับเหมาก่อสร้างนั้น
  บริษัทจำเป็นต้องใช้เงินทุนหมุนเวียนค่อนข้างสูงสำหรับการขยายการรับงาน
  เนื่องจากจำเป็นจะต้องสำรองไว้สำหรับการประมูลงาน การประกันผลงาน
  และใช้ในการดำเนินงานก่อสร้างโดยเฉพาะในช่วงเริ่มงานซึ่งเป็นการจ่ายในส่วนของค่าแรง
  ค่าวัสดุก่อสร้าง เป็นต้น
  ซึ่งพรีบิลท์ได้ลดความเสี่ยงดังกล่าวโดยการกระจายการรับงานก่อสร้างเพื่อให้ครอบคลุมทุกประเภทธุรกิจ
  ซึ่งใช้ระยะเวลาในการก่อสร้างค่อนข้างสั้นโดยมีระยะเวลาในการก่อสร้างโดยเฉลี่ยอยู่ระหว่าง
  1-2 ปีต่อโครงการเท่านั้น
  นอกจากนี้พรีบิลท์ยังจัดหาแหล่งเงินทุนจากสถาบันการเงินให้เพียงพอกับความต้องการใช้
  โดยกำหนดระยะเวลา และเงื่อนไขของการชำระเงินต้นและดอกเบี้ย
  ให้เหมาะสมกับการดำเนินโครงการต่างๆ ของบริษัท

  1.2.4 พีซีเอ็มซี - ความเสี่ยงในการประกอบธุรกิจ

  ความเสี่ยงจากการแข่งขัน

  เนื่องจากธุรกิจผลิตวัสดุก่อสร้างสำเร็จรูป เป็นธุรกิจที่ใช้เงินลงทุนไม่สูง และเทคโนโลยีที่ใช้ใน
  การผลิตไม่ได้มีความซับซ้อน ดังนั้นเมื่อแนวโน้มภาคอสังหาริมทรัพย์มีการฟื้นตัวอย่างต่อเนื่อง
  รวมทั้งความต้องการของผู้รับเหมาก่อสร้างที่ต้องการใช้วัสดุก่อสร้างสำเร็จรูปเพิ่มขึ้น
  เพื่อความรวดเร็วและการควบคุมต้นทุนในการก่อสร้าง จากสภาวการณ์ดังกล่าว
  จึงมีผู้ประกอบการรายใหม่ๆ เกิดขึ้นเพื่อรองรับความต้องการดังกล่าว
  อย่างไรก็ตามพีซีเอ็มซีได้พยายามรักษาส่วนแบ่งการตลาดในส่วนของแผ่นพื้นแบบท้องเรียบ
  ซึ่งบริษัทเป็น 1 ใน 2 ของผู้ผลิตรายใหญ่ร่วมกับบมจ. ดีคอนโปรดักส์ โดยทั้ง 2
  บริษัทมีส่วนแบ่งการตลาดรวมกันประมาณร้อยละ 80 ของตลาดแผ่นพื้นท้องเรียบ
  และแผ่นพื้นแบบกลวง บริษัทพยายามรักษาส่วนแบ่งการตลาดโดยการควบคุมต้นทุนการผลิต
  การรักษาคุณภาพของสินค้า และการให้บริการหลังการขาย ในส่วนของคอนกรีตเสริมใยแก้ว
  ได้พยายามพัฒนารูปแบบของผลิตภัณฑ์ให้มีหลากหลายรูปแบบมากขึ้น
  และมีความเป็นสินค้ามาตรฐานมากขึ้น

 1.2.5 พีซีเอ็มซี - ความเสี่ยงในการผลิต/บริการ

  ความเสี่ยงเกี่ยวกับความผันผวนของราคาวัตถุดิบ

  วัตถุดิบส่วนใหญ่ที่ใช้ในการผลิตได้แก่ ปูนซิเมนต์ เหล็กลวดแรงดึงสูง ซึ่งคิดเป็นสัดส่วนร้อยละ
  50-80 ของต้นทุนวัตถุดิบที่ใช้ในการผลิตแผ่นพื้นสำเร็จรูป
  มีความผันผวนของราคาตามกลไกลของตลาดทั้งในและต่างประเทศ
  พีซีเอ็มซีจึงได้พยายามลดความเสี่ยงดังกล่าว
  โดยการสั่งซื้อวัตถุดิบในปริมาณที่เหมาะสมกับปริมาณสั่งซื้อจากลูกค้าไว้ล่วงหน้าในช่วงระยะเวลาที่มีความผันผวนของราคา
  ซึ่งฝ่ายจัดซื้อจะมีการติดตามข้อมูลอยู่ตลอดเวลา
  อย่างไรก็ตามตลาดแผ่นพื้นสำเร็จรูปเป็นตลาดที่มีการแข่งขันสูง
  เนื่องจากมีผู้ผลิตรายย่อยเป็นจำนวนมาก ซึ่งราคาและคุณภาพสินค้าของผู้ผลิตแต่ละรายไม่ต่างกัน
  ดังนั้นการเลือกซื้อสินค้าของลูกค้า
  จึงขึ้นอยู่กับความสามารถในการส่งสินค้าได้ตามกำหนดเวลาและบริการหลังการขาย ซึ่งพีซีเอ็มซี
  ประกอบธุรกิจภายใต้เครื่องหมายการค้า [] มานานกว่า 20 ปี
  จึงได้รับการยอมรับจากลูกค้าทั่วไป
  โดยฝ่ายบริหารคาดว่าพีซีเอ็มซีมีส่วนแบ่งทางการตลาดแผ่นพื้นท้องเรียบประมาณร้อยละ 40

  สำหรับผลิตภัณฑ์คอนกรีตเสริมใยแก้ว ซึ่งมีใยแก้วเป็นส่วนประกอบสำคัญ คิดเป็นสัดส่วนร้อยละ 80
  ของต้นทุนวัตถุดิบที่ใช้ในการผลิต พีซีเอ็มซีได้นำเข้าจากต่างประเทศผ่านผู้แทนจำหน่าย
  พีซีเอ็มซีมีความเสี่ยงจากความผันผวนของราคาวัตถุดิบน้อยมาก
  เนื่องจากผลิตภัณฑ์คอนกรีตเสริมใยแก้ว
  เป็นสินค้าที่ผลิตตามคำสั่งซื้อซึ่งมีรูปแบบแตกต่างกันตามความต้องการของลูกค้าแต่ละราย
  โดยสามารถตั้งราคาแปรผันตามต้นทุนวัตถุดิบได้
  ดังนั้นราคาขายของผลิตภัณฑ์จึงค่อนข้างสูงเมื่อเปรียบเทียบกับต้นทุนวัตถุดิบ
  การเปลี่ยนแปลงของต้นทุนใยแก้วจึงไม่มีผลกระทบมากนัก